[{"text_idx": "#000000", "text": "Lavastaja Merle Karusoo u\u0308tles, enne \u201eKes ma olen?\u201d esietendust, et palub seda mida na\u0308eme ja kuuleme, vaadata kui esitlust, mitte kui lavastust. Etendus, esitlus vaadatud, ei lasknud mind lahti mo\u0303te, et kui see polnud lavastus, siis kuidas nimetada seda, mida olen vaadanud me teatrites aastaku\u0308mmneid?"}, {"text_idx": "#000001", "text": "Mu ajakirjanikust so\u0303ber kui talle seda Merle Karusoo esitluse ja lavastuse mo\u0303tet vahendasin to\u0303des ilma asjasse su\u0308venemata, et see on nu\u0308u\u0308d ku\u0308ll eputamise ko\u0303rgem klass. Merle Karusoo ja edev? Kirjutasin: \u201eMerle ei ole eputis.\u201d. So\u0303ber vastas: \u201eTeatris ja mitteeputis?\u201d."}, {"text_idx": "#000002", "text": "U\u0308tlesin, et kogu teatrile edevusesildi ku\u0308lgeriputamine on liiga lihtsustatud mo\u0303tlemise vili. Edev Aarne U\u0308ksku\u0308la? So\u0303ber oli lo\u0303puks minuga no\u0303us, et pa\u0308ris asju tehakse siin ilmas ikka sisemisest sunnist."}, {"text_idx": "#000003", "text": "To\u0303in selle mo\u0303ttevahetuse lu\u0308hidalt a\u0308ra selleks, et jo\u0303ud oma mo\u0303ttega sinna, et Merle Karusoo on teatris uurija. On antropoloog. \u201eAntropoloogia on teadusharu, mis uurib inimest kui bioloogilist ja sotsiaalset olendit, tema isea\u0308rasusi ja po\u0303lvnemist. Antropoloogia on ka teadus inimesest kui u\u0308hiskondlikust olevusest, kultuurikandjast. Eelko\u0303ige on tegu vo\u0303rdleva teadusega, mis ei piirdu ainult traditsiooniliste u\u0308hiskondade kirjeldamisega, vaid u\u0308ritab va\u0308lja jo\u0303uda su\u0308gavama tunnetuseni inimese olemusest u\u0308ldse.\u201dTeater saab olla vahend uurimiseks ja Merle Karusoo on seda elulugusid kogudes ja lavale tuues pu\u0308hendunult kasutanud. Teater on lugude jutustamise kunst."}, {"text_idx": "#000005", "text": "Ko\u0303nealuse \u201eKes ma olen\u201d kavalehe esiku\u0308ljel on templina kujundatud kiri \u201eKooli to\u0308o\u0308\u201d. Sellel on mitu mo\u0303tet mu jaoks. U\u0308ks muidugi see, et oma lugusid ra\u0308a\u0308givad Eesti muusika ja teatriakadeemia lavastajao\u0303ppe magistrandid. Tegu on Merle Karusoo lavastajate magistrantuuris tehtud kuulamiste ja seal settinud magistrantide mo\u0303tete kvintessentsiga. Kujutan ette ku\u0308ll, millisest massist ra\u0308a\u0308gitust see poolteist tundi, kus u\u0308heks noort inimest ra\u0308a\u0308givad oma vanematest, vanavanematest ja endast kokku ka\u0308rbitud sai. Ka\u0308rbitud nii, et erinevatest lugudest tekiks u\u0308ks uus terviklik lugu."}, {"text_idx": "#000006", "text": "See teine koolito\u0308o\u0308 mo\u0303te on mu jaoks aga see, et enesema\u0308a\u0308ratlemiseks, enese mo\u0303istmiseks ja seega u\u0308mbritseva reaalsuse mo\u0303istmiseks ja miks mitte ka tuleviku aimamiseks tuleb meil ko\u0303igil endalt ku\u0308sida, kes ma olen?"}, {"text_idx": "#000007", "text": "Pa\u0308rast lavakooli noortega tehtud lavastust \u201eAgnes, kroonikud ja psu\u0308hhokroonikud\u201d u\u0308tles Merle Karusoo: Mulle on ko\u0303ige ta\u0308htsam, et nad teaksid, kes nad on. See ta\u0308hendab, teadvustaksid oma ja oma vanemate-vanavanemate lugu. Siis ei saa eesti lugu neile vo\u0303o\u0303ras olla, u\u0308ksko\u0303ik, mis teemat me ka\u0308sitleme.\u201d Ajalugu... Juhan Liivile omistatkse mo\u0303tte: \u201eKes minevikku ei ma\u0308leta, elab tulevikuta.\u201d"}, {"text_idx": "#000008", "text": "Minu jaoks oli seekordse \u201eKes ma olen?\u201d esitluse peamine teema valikud. Kes valib selle kuhu perekonda inimene su\u0308nnib? Inimese saatus. Kui palju me elus ma\u0308ngib rolli juhus? On see, mis perekonda me su\u0308nnime, kellega me elus kohtume, millise elukutse valime, mis meid ro\u0303o\u0303mustab ja kurvastab ikka juhus?"}, {"text_idx": "#000009", "text": "Ko\u0303nealune \u201eKes ma olen?\u201d algab ajalootunniga ja pisut u\u0308llatava to\u0303demusega: \u201e1917. aasta revolutsioonid Venemaal viisid nii EV tekkeni kui ka No\u0303ukogude Liidu tekkeni. Paradoksaalsel moel, kui poleks 1917. revolutsioone poleks ilmselt EV sellisel kujul, aga poleks vo\u0303ibolla ka vabariigi esimese perioodi lo\u0303ppu 1940ndal aastal.\u201d. Vaid mo\u0303ned ma\u0308rkso\u0303nad lugudest, mis ja\u0308rgnevad: emigratsioon, so\u0303da, mobilisatsisoon, vangla, ku\u0308u\u0308ditamine, leppimine, ajaloolised po\u0308o\u0308rde... Kes teegi valiku, kui me vanavanemad ei mahtunud llaeva, mis neid pidi viima Rootsi vo\u0303i Leningradi?"}, {"text_idx": "#000010", "text": "Ja veel u\u0308ks u\u0308lita\u0308htis Merle Karusoo meetodi \u201dKes ma olen?\u201d fenomen, kui sellesse teemasse su\u0308vened, siis see mis saad on po\u0303lvkondade u\u0308lene ja po\u0303lvkondi u\u0308hendav."}, {"text_idx": "#000011", "text": "Selle na\u0308htud po\u0303lvkondade u\u0308lese loo raam, mis algab ristleja Auroora kahuripauguga, lo\u0303ppeb 2023. aastat aprillis. Ra\u0308a\u0308gib magistrant Viljandi Ugala tetri kunstiline juht Liis Aedmaa. Ta u\u0308tleb, et tema vanem laps lo\u0303petab po\u0303hikooli. \u201eTa\u0308napa\u0308eval toimub po\u0303hikooli lo\u0303pus selline valikuralli, et mul hakkab ko\u0303rvalt vaadates halb ja halb on paraku ka neil noortel inimestel, kellele tehakse selgeks, et nad peaksid 15-aastastena juba justkui teadma, kelleks nad saada tahavad."}, {"text_idx": "#000014", "text": "U\u0308tlen selle nu\u0308u\u0308d siin va\u0308lja, miks ma seda mis na\u0308gin lavastuseks pean, ehhki aktsepteerin meistri soovi, et oli esitlus. Seee poolteist tundi oli ta\u0308is kirgi ja vastuolusid, erinevaid seisukohti ja polaarsusi, ometi la\u0308bis seda ko\u0303ike humaane pilk. Lavastaja pilk, kes sidus kokku, mitte ei rebinud katki."}, {"text_idx": "#000015", "text": "Veelkord annab just selle esitlus kavaleht na\u0308htust ja miks mitte enda po\u0303lvnemisest mo\u0303tlemiseks otsa ka\u0308tte. Kavalehel on a\u0308ra toodud esitajate nimed ja jah, just lu\u0308hike kuiv u\u0308levade sellest, kes nad on. Loed selle la\u0308bi ja see informatsioon la\u0308heb u\u0308hest ko\u0303rvast sisse ja teisest va\u0308lja. Kui ei oleks seda poolteist tundi laval koosolemist ja ausalt oma lugude ra\u0308a\u0308kimist."}, {"text_idx": "#000016", "text": "Uskuge mind, tsiteerimis ja kirjeldamisva\u0308a\u0308rset on selles kontsntreeritud ajas palju. Ma juba vaadates vo\u0303patasin kui seal kusagil lo\u0303pu poole, kui magistrantide jutt vanematel ja vanamatelt iseendale la\u0308ks ja Leeni Linna u\u0308tles, et ta on suur muretseja. Et muretseb enda ja teiste pa\u0308rast. \u201eMuretsen otsuste ja valikute pa\u0308rast, muretsen mida teised minust arvavad. Muretsen kas ma kiirustan liigselt vo\u0303i muretsen sellepa\u0308rast, et vo\u0303tan liiga palju mo\u0303tlemisaega.\u201d"}, {"text_idx": "#000017", "text": "Aega on liiga va\u0308he, u\u0308tleb noor inimene ja so\u0303nastab: \u201eKui murede murrust see u\u0308ks ko\u0303ige suurem mure muretseda, siis ehk see, et aega on kogu aeg liiga va\u0308he. Aeg saab otsa.\u201d"}, {"text_idx": "#000018", "text": "Leeni Linna ku\u0308sibja ma usun, et neilkindlasti, kes kes ma olen teekonna Merlega la\u0308binud, ehk ka teistel on mo\u0303ttetes sama: \u201eKas ma jo\u0303uan selle napi ajaga, mis mulle on antud siin elus, saada nii lavastajaks kui armastajaks kui emaks? Tikk-takk-tikk-takk.\u201d Kuidas kasutada aega, et saada inimeseks?"}, {"text_idx": "#000022", "text": "Etendused 27. mail 16.00 ning 29., 30. ja 31. mail 18.00 Eesti Teatri- ja Muusikamuuseumis (Mu\u0308u\u0308rivahe 12)"}, {"text_idx": "#000026", "text": "Alevid \u2013 maa ja linna vahel\nEuroopa kajab Narva Vabaduse festivalist, kuid korraldajal on na\u0308pud po\u0303hjas\nFragmentaarium vabadusest \u2013 mis maa(ilm) see on?\nKa\u0308okingad tema majesteet Ita Everile"}, {"text_idx": "#000029", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000030", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000031", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]